יום שני, 25.03.2019 שעה 04:00
מאמן אתלטיקו מדריד תרגל את החלוץ והקשר ב-11 לקראת ראיו (17:15, חי בערוץ ONE) ואמר לפני המשחק: "שמח שאני נמצא כאן, יכולים להתמודד על הכל" (2 תגובות)
16/02/2019 00:00 מאת מערכת ONE
המחזור ה-24 של הליגה הספרדית ימשיך הערב (שבת) כאשר אתלטיקו מדריד תתארח באצטדיון הוואיקאס אצל ראיו וייקאנו לדרבי הקטן של העיר. במשחקים נוספים, סלטה ויגו תפגוש את לבאנטה, בעוד ריאל סוסיאדד תשחק מול לגאנס. המשחקים, כמו כל משחקי הליגה הספרדית, ישודרו בערוץ ONE למנויי yes ,HOT סלקום TV ופרטנר TV.
ראיו וייקאנו – אתלטיקו מדריד (17:15)
אחרי שנחלה תבוסה 3:1 ליריבה העירונית ריאל מדריד בדרבי במחזור הקודם, וכשבפינה כבר מחכה לה יובנטוס (רביעי) לקרב אדיר במסגרת שמינית גמר ליגת האלופות, הקולצ’ונרוס רוצים לחזור למסלול הניצחונות ולהישאר עדיין במאבק האליפות.
שבת 17:15 ראיו וייקאנו נגד אתלטיקו מדריד
על פי המסתמן, דייגו סימאונה תרגל באימון המסכם את ויטולו במרכז השדה והוא צפוי להחליף את תומאס פארטה, שהורחק מול הבלאנקוס. בחוד, אלברו מוראטה עתיד להמשיך ולקבל את הקרדיט ב-11 וינסה לעזור לחבורה מהבירה להשיג שלוש נקודות חשובות. גם בהגנה צפוי שינוי, כשפיליפה לואיס אמור להחליף את לוקאס הרננדס הפצוע.
מהצד השני של המתרס, הקבוצה הצנועה מהתחתית נמצאת מתחת לקו האדום ערב המחזור והיא מעוניינת לחולל הפתעה גדולה ולטפס לחוף מבטחים. אך זה לא יהיה קל כי בנוסף ליריבה החזקה שניצבת מולה, המארחת הפסידה בשני המחזורים האחרונים ולא תגיע במומנטום חיובי וביטחון גבוה למפגש המסקרן.
ויטולו. צפוי לפתוח בהרכב מול ראיו (La Liga)
סימאונה דיבר על החוזה החדש שקיבל והשאיפות העתידיות של המועדון: “יש אתגר גדול מאוד לפנינו, הקבוצה הזו יכולה להמשיך לגדול. אנחנו משוכנעים שאנחנו יכולים להמשיך לצמוח ולהמשיך לנסות להתחרות בכל המפעלים. זו הייתה השאיפה שלי כשהגעתי לכאן”.
סלטה ויגו – לבאנטה (14:00)
ריאל סוסיאדד – לגאנס (19:30)